Consiliul Județean Sălaj a predat constructorului amplasamentul pentru reabilitarea și modernizarea sectorului de drum de la ieșire din localitatea Archid până la limita cu județul Satu Mare, parte a Drumului Județean 110A.
Investiția în valoare de circa 3 milioane de lei vizează reabilitarea și modernizarea tronsonului pietruit – în lungime de 1,1 km, amenajarea de șanțuri betonate, executarea a patru podețe noi, precum și montarea de parapete de siguranță, indicatoare și marcaje rutiere.
Termenul de execuție a lucrărilor este de șase luni.